අධිකරණ අමාත්‍ය ජනාධිපති නීතීඥ අලි සබ්රි හිරු ප්‍රවෘත්ති අංශය සිදුකළ විමසීමකදී සඳහන් කළේ මුල් කෙටුම්පත් සම්බන්ධයෙන් ඉදිරිපත්වූ සංශෝධන සළකා බැලීමෙන් අනතුරුව අවසන් කෙටුම්පත මෙලෙස සකස් කරමින් පවතින බවයි.විවාහ වන වයස අවුරුදු 18 විය යුතු වීම,  විවාහ ලියාපදිංචිය අනිවාර්ය කිරීම සහ ඊට කාන්තාවගේ ද අත්සන ලබා ගැනීම, කාති ක්‍රමය අහෝසි කිරීම, බහු විවාහ අහෝසි කිරීම සහ කාතිවරුන් ලෙස කාන්තාවන්ට ද පත්වීමට අවස්ථාව සැලසීම යන යෝජනා මේ වන විට  මුස්ලිම් විවාහ දික්කසාද නීති සංශෝධනයට අදාළව සළකා බැලෙනවා.මුස්ලිම් විවාහ දික්කසාද නීති සංශෝධනයට අදාළව කාති ක්‍රමය සහ බහු විවාහය අහෝසි කිරීමට අමාත්‍ය මණ්ඩලයට ඉදිරිපත්ව ඇති මෙම යෝජනා සම්බන්ධයෙන් පසුගියදා සමස්ත ලංකා ජමෙයිතුල් උලමා සංවිධානය විරෝධතාව පළ කර තිබුණා.